**PRAVILNIK O RAZREDBENOM POSTUPKU**

( prijamnom ispitu )

**Op**ć**e odredbe**

Č**lanak 1.**

**S**tručni studij Predškolski odgoj na Sveučilištu u Zadru može upisati osoba koja je uspješno prošla razredbeni postupak, odnosno položila prijamni ispit.

Č**lanak 2.**

Na razredbeni postupak za izvanredni jednopredmetni stručni studij Predškolski odgoj mogu se prijaviti pristupnici/e koji/e su do 31. siječnja tekuće godine navršili/e 24 godine života i s uspjehom završili/e četverogodišnje srednje obrazovanje.

Č**lanak 3.**

Razredbeni postupak (prijamni ispit) provodi se nakon objavljivanja Natječaja za upis u prvu godinu stručnog studija Predškolski odgoj, Sveučilišta u Zadru za određenu akademsku godinu, koji je slijedom zakonskog postupka, objavljen u sredstvima javnog informiranja.

Tekst tog Natječaja sastavni je dio ovog pravilnika.

Č**lanak 4.**

Stručno vijeće Odjela za izobrazbu učitelja i odgojitelja imenuje članove Povjerenstva za razredbeni postupak.

Povjerenstvo je sastavljeno od tri člana koji su nastavnici Odjela za izobrazbu učitelja i odgojitelja

Povjerenstvo organizira, te uz pomoć tajništva Odjela za izobrazbu učitelja i odgojitelja provodi razredbeni postupak (prijamni ispit).

Povjerenstvo između sebe bira Predsjednika povjerenstva.

Predsjednik rukovodi razredbenim (prijamnim) ispitom i o rezultatima podnosi izvještaj Vijeću Odjela.

Č**lanak 5.**

Uspjeh na razredbenom (prijamnom) ispitu ocjenjuje se bodovima.

Maksimalni broj bodova koje pristupnik može postići jest 1000.

- 300 bodova za uspjeh u srednjoj školi i

-700 bodova za uspjeh na razredbenom ispitu - provjeri znanja

Č**lanak 6.**

Razredbeni prag na provjeri znanja iznosi 350 bodova, ako Stručno vijeće Odjela za izobrazbu učitelja i odgojitelja drukčije ne odluči.

Č**lanak 7.**

Na temelju rezultata razredbenog postupka (uspjeha u srednjoj školi i na razredbenom ispitu, nastavničko (razredbeno) povjerenstvo sastavlja rang listu pristupnika.

Ako rezultat razredbenog postupka preračunat u bodove ne daje cijeli broj bodova, rezultat se zaustavlja na drugoj, zaokruženoj decimali.

**Članak 10.**

U razredbenom postupku nastavničko (razredbeno) povjerenstvo će sastaviti:

* Rang listu A - redoviti studenti: hrvatski državljani s prebivalištem u Republici Hrvatskoj, hrvatski državljani s prebivalištem izvan Republike Hrvatske, strani državljani trajno nastanjeni u Republici Hrvatskoj, osobe bez državljanstva trajno nastanjene u Republici Hrvatskoj i pristupnici s posebnim statusom.

Privremena rang lista pristupnika objavljuje se na mrežnim stranicama Sveučilišta u Zadru [www.unizd.hr](http://www.unizd.hr) na mrežnim stranicama Odjela za izobrazbu učitelja i odgojitelja [www.unizd.hr](http://www.unizd.hr) i na oglasnoj ploči Odjela za izobrazbu učitelja i odgojitelja, u roku 24 sata od završetka razredbenog postupka.

Pristupnici imaju pravo prigovora protiv rang liste, u roku 24 sata od objave rang liste.

Prigovori se podnose nastavničkom (razredbenom) povjerenstvu putem tajništva Odjela za izobrazbu učitelja i odgojitelja.

Nastavničko (razredbeno) povjerenstvo dužno je provjeriti osnovanost prigovora i donijeti konačnu rang listu u roku 24 sata od isteka roka za podnošenje prigovora.

Konačna Rang lista pristupnika objavit će se na mrežnim stranicama Sveučilišta u Zadru [www.unizd.hr](http://www.unizd.hr) na mrežnim stranicama Odjela za izobrazbu učitelja i odgojitelja [www.unizd.hr](http://www.unizd.hr) i na oglasnoj ploči Odjela za izobrazbu učitelja i odgojitelja, u roku 24 sata od donošenja.

Ako pristupnik koji je stekao pravo na upis odustane, pravo na njegovo mjesto dobiva sljedeći pristupnik na rang listi koji je prešao prag.

**Članak 11.**

Upisu studenti/ce pristupaju osobno ili putem punomoćnika. Upisi na studij provodi se u tajništvu Odjela za izobrazbu učitelja i odgojitelja.

Pristupnici/ce koji su ostvarili pravo na upis, a u označeno vrijeme ne dođu na upis, gube pravo na upis, a umjesto njih upisat će se sljedeći kandidat prema listi razredbenog postupka. Isto tako pravo na upis gube svi studenti/ce bez potrebne izvorne dokumentacije.

**Završne odredbe**

Č**lanak 12.**

Vodič za razredbeni postupak Odjela za izobrazbu učitelja i odgojitelja sastavni je dio ovog Pravilnika.

**Članak 13.**

Pravilnik o razredbenom postupku stupa na snagu danom objavljivanja na oglasnoj ploči i web stranici Odjela za izobrazbu učitelja i odgojitelja.

Klasa: 602-04/12-08/2

Ur. broj: 2198-1-79-44/12-04

Zadar, 9. veljače 2012.

Pročelnik Odjela

Doc. dr.sc. Robert Bacalja